**JŪRINĖS KULTŪROS KOORDINACINĖS TARYBOS**

**PROTOKOLAS**

2015 m. spalio 14 d. Nr. (20.26.)-TAR1- 66

Klaipėda

Posėdis įvyko 2015 m. spalio 6 d. 15 val.

Posėdis baigėsi 2015 m. spalio 6 d. 16.30 val.

Vieta: Didysis pasitarimų kambarys („Akvariumas“), II a. fojė, Klaipėdos miesto savivaldybė.

Posėdžio pirmininkas – Petras Bekėža, Lietuvos jūrininkų sąjungos pirmininkas.

Posėdžio sekretorius – Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė.

Dalyvauja Jūrinės kultūros koordinacinės tarybos nariai (14 iš 20):

1. Danguolė Balsė, Laivų statybos ir remonto mokyklos projektų vadovė, mokyklos tarybos pirmininkė;

2. Alfonsas Bargaila, Lietuvos žuvininkystės produktų gamintojų asociacijos pirmininkas;

3. Petras Bekėža, Lietuvos jūrininkų sąjungos pirmininkas;

4. kpt. ltn. Antanas Brencius, Lietuvos karinių jūrų pajėgų N9 štabo viršininko pavaduotojas civilių ir karių bendradarbiavimui;

5. Ramūnas Janušas, Jūrinio paveldo asociacijos pirmininkas;

6. Aleksandras Kaupas, Klaipėdos valstybinio jūrų uosto kapitono tarnybos Uosto priežiūros skyriaus vyr. dispečeris;

7. Ričardas Lučka, Jūrų kapitonų klubo narys;

8. Liudvikas Albertas Mileška, VšĮ „Klaipėdos irklavimo centras“ direktorius;

9. Vidas Pakalniškis, Klaipėdos miesto savivaldybės administracijos Ugdymo ir kultūros departamento Kultūros skyriaus vyriausiasis specialistas;

10. Lina Skrupskelienė, Klaipėdos miesto savivaldybės tarybos Kultūros, švietimo ir sporto komiteto narė;

11. Tadas Viltrakis, Lietuvos Respublikos jūrinės istorijos ir kultūros klubo „Budys“ Jachtingo muziejaus kuratorius;

12. Olga Žalienė, Lietuvos jūrų muziejaus direktorė;

13. Romandas Žiubrys, VšĮ „Klaipėdos šventės“ direktorius;

14. prof. habil. dr. Vladas Žulkus, Klaipėdos universiteto Baltijos regiono istorijos ir archeologijos instituto vyriausiasis mokslo darbuotojas.

 Kiti posėdžio dalyviai:

1. Genutė Kalvaitienė, Lietuvos aukštosios jūreivystės mokyklos Karjeros centro vedėja.

**DARBOTVARKĖ:**

1. **Dėl Jūrinės kultūros koordinacinės tarybos pirmininko rinkimų;**
2. **Dėl Jūrinės kultūros koordinacinės tarybos pirmininko pavaduotojų rinkimų;**
3. **Dėl Jūrinės kultūros koordinacinės tarybos darbo plano 2015 m. lapkričio ir gruodžio mėn.**

Posėdžio medžiaga:

1. Klaipėdos miesto savivaldybės tarybos 2015 m. rugsėjo 24 d. sprendimas Nr. T2-261 „Dėl Jūrinės kultūros koordinacinės tarybos sudėties patvirtinimo“, 1 lapas;

2. Jūrinės kultūros koordinacinės tarybos nuostatai, patvirtinti Klaipėdos miesto savivaldybės tarybos 2010-03-25 sprendimu Nr. T2-71 (nauja redakcija patvirtinta 2015-07-31 sprendimu Nr.T2-190), 2 lapai;

3. Jūrinės kultūros koordinacinės tarybos reglamentas, patvirtintas Jūrinės kultūros koordinacinės tarybos 2010 m. birželio 29 d. posėdyje, Jūrinės kultūros koordinacinės tarybos posėdžio 2010-07-02 protokolu Nr.(20.26)-TAR1-106 nutarimu, 3 lapai.

**1. SVARSTYTA. Dėl Jūrinės kultūros koordinacinės tarybos pirmininko rinkimų.**

 Pranešėja - Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė.

 R. Mažonienė informavo, kad Klaipėdos miesto savivaldybės tarybos 2015 m. rugsėjo 24 d. sprendimas Nr. T2-261 „Dėl Jūrinės kultūros koordinacinės tarybos sudėties patvirtinimo” buvo patvirtinta naujos kadencijos Jūrinės kultūros koordinacinė taryba (toliau- JKKT). Taip pat, kad Klaipėdos miesto savivaldybės tarybos 2015-07-31 sprendimu Nr.T2-190 patvirtinta Jūrinės kultūros koordinacinės tarybos nuostatų (patvirtinti Klaipėdos miesto savivaldybės tarybos 2010-03-25 sprendimu Nr. T2-71) nauja redakcija. Priminė, kad vadovaujantis JKKT nuostatų 9.3 papunkčiu JKKT rekomenduoja merui pirmininko kandidatūrą, o vadovaujantis 9.4 papunkčiu JKKT pirmininką mero teikimu tvirtina savivaldybės taryba.

 R. Mažonienė paklausė, kokie pasiūlymai būtų dėl posėdžio pirmininko?

 Bendru sutarimu nutarta, kad JKKT posėdžiui pirmininkautų P. Bekėža.

 P. Bekėža paklausė, kokie būtų pasiūlymai dėl JKKT pirmininko kandidatūros?

 R. Mažonienė informavo, kad JKKT narys V.Matutis šiandien atsiprašė, kad nedalyvaus dėl darbo reikalų posėdyje ir prašė perduoti, kad siūlo JKKT pirmininku P. Bekėžą, atsižvelgiant į jo ilgametę patirtį pirmininkaujant JKKT bei jūrinių reikalų išmanymą; taip pat kitas JKKT narys A. Aušra el.paštu pranešė, kad dėl darbo reikalų negalės dalyvauti posėdyje ir prašė perduoti, kad JKKT pirmininku siūlo P. Bekėžą.

 A. Kaupas, R. Lučka ir O. Žalienė pasiūlė, kad JKKT pirmininkas būtų P. Bekėža.

**NUTARTA.** Rekomenduoti Klaipėdos miesto savivaldybės merui teikti miesto tarybai Petro Bekėžos, Lietuvos jūrininkų sąjungos primininko, kandidatūrą į Jūrinės kultūros koordinacinės tarybos pirmininko pareigas.

Nutarimas priimtas bendru sutarimu.

**2. SVARSTYTA. Dėl Jūrinės kultūros koordinacinės tarybos pirmininko pavaduotojų rinkimų;**

Pranešėjas – Petras Bekėža, Lietuvos jūrininkų sąjungos pirmininkas.

P. Bekėža pasiūlė iškart išsirinkti du JKKT pirmininko pavaduotojus, kadangi tokia praktika pasiteisino praėjusios kadencijos JKKT. Priminė, kad vadovaujantis nuostatais, JKKT iš savo tarpo išsirenka pirmininko pavaduotoją, o atsižvelgiant į JKKT reglamentą, pirmenybę siūlyti kandidatūras turi JKKT pirmininkas.

P. Bekėža pasiūlė šias JKKT pirmininko kandidatūras: O. Žalienę ir R. Žiubrį.

V. Pakalniškis pasiūlė G. Kutkos kandidatūrą.

O. Žalienė pastebėjo, kad G. Kutka nedalyvauja šiandieniniame posėdyje.

JKKT nariai diskutavo dėl pavaduotojų kandidatūrų ir nutarė, kad abu pavaduotojus reikėtų išsirinkti šiandieniame posėdyje.

**NUTARTA**. Patvirtinti Jūrinės kultūros koordinacinės tarybos pirmininko pavaduotojais: Olgą Žalienę, Lietuvos jūrų muziejaus direktorę ir Romandą Žiubrį, VšĮ „Klaipėdos šventės“ direktorių.

Nutarimas priimtas bendru sutarimu.

**3. SVARSTYTA. Dėl Jūrinės kultūros koordinacinės tarybos darbo plano 2015 m. lapkričio ir gruodžio mėn.**

Pranešėjas – Petras Bekėža, Lietuvos jūrininkų sąjungos pirmininkas.

P. Bekėža paprašė JKKT narius pateikti pasiūlymus 2015 m. lapkričio ir gruodžio mėnesio JKKT posėdžių darbotvarkėms. Informavo, kad iš praeitos kadencijos JKKT liko nebaigtas svarstyti klausimas dėl jūrinių metų pavadinimų, pranešėjas A. Kaupas.

 P. Bekėža pasiūlė papildyti ir patikslinti JKKT reglamentą bei Klaipėdos miesto jūrinės kultūros apdovanojimų „Albatrosas“ nuostatus, atsižvelgiant į apdovanojimų rinkimų metų išryškėjusias problemas.

P. Bekėža pasiūlė palikti posėdžių susirinkimų laiką- kiekvieno mėnesio antrą antradienį, tačiau patikslinti posėdžių pradžios laiką -15.35 val.

 JKKT nariai pritarė jo pasiūlymams.

**NUTARTA:**

1. Jūrinės kultūros koordinacinės tarybos posėdis 2015 m. lapkričio 10 d. (antradienis), 15.35 val., Klaipėdos miesto savivaldybėje.

DARBOTVARKĖJE:

**1.Dėl jūrinių metų pavadinimų.**

Pristato A.Kaupas

Pavedimas- JKKT nariai susipažįsta su A. Kaupo parengta medžiaga;

**2. Dėl JKKT reglamento pakeitimo;**

Pristato- P. Bekėža;

Pavedimas- JKKT nariai susipažįsta su JKKT reglamentu. Bus siūlomi pataisymai: susirinkimo laikas-15,35 val. JKKT nariai, kurie nedalyvauja,  dėl posėdyje  svarstomų klausimų balsavimo el.paštu ir kt.;

**3. Dėl Klaipėdos miesto savivaldybės jūrinės kultūros apdovanojimo „Albatrosas“ nuostatų keitimo.**

Pristato - darbo grupė Albatroso nuostatams pakeisti: P. Bekėža, O. Žalienė, V. Matutis, R. Žiubrys

Pavedimas - JKKT nariai susipažįsta su Albatroso nuostatais (pridedama).

2. Jūrinės kultūros koordinacinės tarybos posėdis 2015 m. gruodžio 8 d. (antradienis), 15.35 val. Klaipėdos miesto savivaldybėje.

DARBOTVARKĖJE:

**1. Dėl JKKT darbo plano 2016 metams;**

Pristato - P.Bekėža;

Pavedimas - JKKT nariai –kiekvienas pagal savo atstovaujamos srities aktualijas (grėsmės, ko trūksta, ką reikia pajudinti, ko siekti) bei atsižvelgiant į 2010 m. Jūrinės konferencijos rezoliuciją.

Siūlomus klausimus darbotvarkei atsiųsti el.paštu raimonda.mazoniene@klaipeda.lt iki 2015 m. lapkričio 6 d.

**2.Dėl minėtinų jūrinių datų kalendoriaus.**

Pristato- P.Bekėža;

Pavedimas- JKKT nariai susipažįsta su kalendoriumi (pridedama) ir atsiunčia pasiūlymus su pataisymais ar papildymais el.paštu raimonda.mazoniene@klaipeda.lt 2015 m. lapkričio 30 d.

Nutarimas priimtas bendru sutarimu.

Posėdžio pirmininkas Petras Bekėža

Posėdžio sekretorė Raimonda Mažonienė